בפינת האביזר המוזר: הם שרוולוני לחץ שמשמשים כאביזר הריצה האולטימטיבי לתקופות הביניים, עם טכנולוגיית DriLayer ואחיזת סיליקון. השרוול נתפס על הזרוע והופך כל ריצה לקרירה ונעימה בדיוק במידה הנכונה.
ה־One Cushion 3.0 של ריבוק היא לא רק יפה (יחסית לתחום, כן? לא מדובר בנעל ערב), היא גם כוללת גפה עליונה גמישה ומתקפלת בהתאם לתנועת כף הרגל, מה שמעודד תנועה חלקה במהלך הריצה, בצד סוליה מחולקת לשלושה חלקים ובעלת רמות קשיחות משתנות, כך שהרגליים שלכן משוחררות מהקרסול עד קצות האצבעות.
עם כל הכבוד להתלהבות ולמוטיבציה, גם סופה של חדוות הריצה לדעוך ולהתחלף בגעגוע עז לסתלבט במזגן. בשלב מסוים תרצו לדעת כמה זמן נותר עד שתסיימו לאתגר את עצמכם (או להתענות, תלוי בגישה). כך או כך, דוגמת הנקודות שחזרה לאחרונה לאופנה תהפוך את כל המשימה להרבה יותר מהנה, או לפחות חיננית.
כל מה שהחזה שלך צריך בשביל לא לברוח ממך במהלך האימון. החזייה מבית חברת מובינג קומפורט האמריקאית תופסת אותם חזק ולא עוזבת, מנדפת זיעה ואפילו לא מכוערת.
במקום לרוץ עם אוזניות, לכו על משהו שיגרום לפארק הירקון להרגיש כמו רייב המוני. הרמקולים החדשים מסדרת UE הם אלחוטיים, נכרכים סביב הזרוע ועמידים במים – בין שמדובר בזיעה שלכם ובין שאתם טריאתלוניסטים שמתבלים ריצה בשחייה בים.
מבית פילה לריצה סתווית בפארק, לריצה על ההליכון ולקפה שאחר כך. מכנסי אימון טובים כבר מזמן לא אמורים לשרת אותך רק במכון.